Henare PeeniHon PEENI HENARE (Minister for Whānau Ora): Tēnā koe e Te Heamana. Tuatahi māku e tukuna atu i ngā mihi ki a koe e te pāpā e Te Ururoa kua hoki mai koe ki Te Korokoro o Te Parata nāu i hoki mai ki tō whare otirā ki a tātou i Te Whare e whakakāhui nei ki runga i ngā kaupapa nui o te wā.[Good afternoon Mr Chairman. May I firstly acknowledge your presence Te Ururoa. You have returned to Te Korokoro o Te Parata you have returned to this House where we are gathered to address important matters of the day.]I would much rather have heard from the speaker who just resumed his seat Chris Finlayson around arts culture and heritage. However it is left to me to address many of the issues that he raised in his contribution and of course make some comments of my own with regard to the performance of Te Puni Kōkiri. In order to do so and to do it with great effect—and if we are true about the Maihi Karauna being able to lead Te Reo Māori alongside Te Māihi Māori in Te Whare Mauri Ora to make sure that Te Reo Māori revitalisation is taken seriously—I'm going to do the rest of my speech in Te Reo Māori.Kāti ake rā ka kite atu ahau i tētahi o ngā āhuatanga kei roto i tēnei rīpoata e pā ana ki te kaupapa e ngākaunuitia ana e tātou Te Iwi Māori otirā tātou te motu whānui. Ko taua kaupapa e kōrerohia ake nei arā ko te kaupapa o Whānau Ora. Tā te mea ko au te Minita mō te take mō te kaupapa o Whānau Ora ka kite atu ahau i ngā mahi nunui i oti i ngā kaimahi o Te Puni Kōkiri ki roto i ngā tau kua pahure ake nei. I āia tonu nei ka kite atu ahau i te tini o ngā tari Kāwanatanga i te tini o ngā hapori e tiro mai ana ki tēnei kaupapa—arā ko Whānau Ora. Tā te mea e kaha tautoko ana au i te kaupapa nei ko te mate kē ki a au i āia nei nā ko te hiahia o ngā tari Kāwanatanga nā ko te tāhae i te kaupapa nei; ki te rāwekeweke i te kaupapa nei; ko tāku e kite atu ai ki roto i te rīpoata ko te kaha o Te Puni Kōkiri ki te ū tonu ki ngā uarā e pā ana ki tēnei kaupapa whakahirahira o Te Whānau Ora; nō reira e mihi atu ana au ki ngā kaimahi o Te Puni Kōkiri. E mōhio ana koe e Te Heamana i āia tonu nei e whakahaerehia ana mātou o Te Kāwanatanga i tētahi mahi arohaehae i tēnei kaupapa o Whānau Ora. Ko te take o te mahi arohaehae i te kaupapa ko te whakapakari ake i te kaupapa o Whānau Ora kia kite atu kei hea ngā kōhao kei roto i te kaupapa nei me te hiahia kia whakapakari ake mō te oranga o te whānau te take. Nō reira i ngā rangi kua pahure ake nei i mea i whakaae mai Te Kāwanatanga arā ko ngā kāhui Minita ki te mahi arohaehae i tēnei kaupapa o Whānau Ora; ko te hiahia kia tukuna atu te poari arohaehae i ā rātou mahi; nā runga i te rangimārie me te hiahia kia kite atu i te mahi motuhake me te tū motuhake o te rōpū arohaehae i taua kaupapa o Whānau Ora.Aa kāti ka waiho nā atu te kaupapa o Whānau Ora ki te taha mō te wā nei ko te kaupapa i āia nei nā ki a au nei nā ko Te Reo Māori. I rongo atu ahau i roto i ngā totohe a Te Whare o te pō nei ko ētahi o ngā āhuatanga e pā ana ki Te Maihi Karauna me Te Maihi Māori. E mihi atu ana ahau ki a Te Puni Kōkiri e tautoko atu ana i Te Mātāwai i a rātou e huri haere ana ki te motu whānui me te kawe ake i tēnei kaupapa o Te Reo Māori. I āia tonu nei nā ko te mahi nunui kei mua i te aroaro o Te Puni Kōkiri me tēnei Whare kia piki anō te ora kia piki anō te kaha o Te Reo Māori ki roto i ngā hapori ki roto i ngā tari Kāwanatanga ki roto hoki anō i ngā kāinga me ngā whānau puta noa. Mā Te Kāwanatanga tētahi mahi uaua—ehara i te mea hei tohutohu i Te Iwi Māori kahore engari ko te mahi nunui ko te tautoko ake i Te Maihi Māori e whakahaerehia nei e ō tātou Iwi Māori puta noa i te motu whānui.Kāti ki roto i ngā hēkona whakamutunga ki a au nei he nui ngā mahi i oti i a Te Puni Kōkiri ki roto i ngā tau kua pahure ake nei. Ko te manako me te īnoi kia tau tonu mai te kaha o Te Atua ki runga i Te Minita hou e kawea nei ngā kaupapa o Te Ao Māori kia kaua e āta wāwāhi nei i ngā kaupapa whai aronga whai oranga anō hoki mō Te Iwi Māori kahore engari kia ū tonu Te Puni Kōkiri me tō tātou Minita ki ngā take motuhake e pā ana ki a tātou Te Iwi Māori. Kāti ki konei e Te Heamana ka nui tēnei māku tēnā koe tēnā tātou katoa.[Indeed I note amongst matters in this report a subject that is dear to the hearts of the Māori people and indeed to our nation. That subject is Whānau Ora. In my role as Minister for Whānau Ora I am aware of the enormous amount of work that has been undertaken by the staff of Te Puni Kōkiri in recent years. I note that currently this initiative is under close scrutiny by various Government departments and community groups—that is Whānau Ora.Because I am an avid supporter of this initiative the actual problem to me is that there are Government departments that would like to abscond with this initiative and to tamper with it; what I glean from this report is the determination of Te Puni Kōkiri to remain faithful to the values pertaining to this important initiative of Whānau Ora. Therefore I salute the staff of Te Puni Kōkiri.You will be aware Mr Chairman that the Government is currently arranging to undertake a review of Whānau Ora. The reason that this review is being undertaken is to identify any areas for improvement and to strengthen the initiative for the betterment of families. Therefore just recently this Government—that is to say Cabinet—has agreed that the panel for the review of Whānau Ora should proceed; we say that in the spirit of helpfulness and hope that the independent work and independent standing of the review panel of the Whānau Ora initiative will be apparent.Let me set aside the subject of Whānau Ora for the time being and turn instead to the matter of the Māori language. I have heard the evening debates which canvassed opinions regarding the Maihi Karauna and the Maihi Māori. Once again I congratulate Te Puni Kōkiri which supported Te Mātāwai in their peregrinations around the country to inform people about this Māori language initiative. A great deal of work remains to be done now by Te Puni Kōkiri and by this House to ensure the health and strength of the Māori language in communities in Government departments and indeed in homes and within families throughout the land. The Government has a difficult task—not to instruct Māori no indeed; the real work is to support the Maihi Māori which is managed by Māori tribes across the nation.Therefore in the few seconds remaining to me I do acknowledge Te Puni Kōkiri for their many accomplishments in recent years. I hope indeed I pray that the Almighty will bestow strength on our new Minister who bears the responsibility of matters Māori that initiatives of great benefit to the Māori people are not diminished but instead that they are strengthened and developed by Te Puni Kōkiri and our Minister. That brings my contribution to an end Mr Chairman; greetings to you greetings to us all.]